# Inciemā 2018. gada 15. septembrī

**LATVIJAS PAUERLIFTINGA FEDERĀCIJAS**

# SACENSĪBU SEKRETĀRU DARBĪBAS ORGANIZĀCIJAS, APMĀCĪBAS UN SERTIFIKĀCIJAS NOLIKUMS Nr. 02/18

(Apstiprināts LPF valdes sēdē 2018. gada 15. septembrī)

1. **Vispārīgie noteikumi.**
	1. Šis nolikums nosaka kārtību, kādā Latvijas Pauerliftinga federācija (turpmāk tekstā – LPF) organizē un nodrošina LPF sistēmā iekļauto sekretāru darbības organizācijas, akreditācijas un sertificēšanas procesu.
	2. LPF sekretāru sertificēšanas mērķis ir sakārtot nodrošināt kvalitatīvu sacensību vadību LPF rīkotajās sacensībās, veicot sacensību sekretāru apmācību un sertifikāciju.
	3. LPF sekretāru akreditācijas un sertificēšanas procesu vada un koordinē Latvijas Pauerliftinga Federācijas Tiesnešu komitejas vadītājs.
2. **Sekretāru kvalifikācija un sertificēšana:**
	1. Par sacensību sekretāru var kļūt ikviena persona, kura:
		1. ir vismaz 16 gadus veca;
		2. vismaz 2 gadus ir licencēta sportista statusā vai ieguvusi augstāko izglītību sporta jomā;
		3. pārstāv kādu LPF juridisko biedru - sporta organizāciju un ir nokārtojusi sertifikācijas eksāmenu.
	2. Par sacensību sekretāru, nekārtojot sertifikācijas eksāmenu pēc sacensību vadības programmas „*goodlift”* apguves kļūst jebkurš nacionālās vai starptautiskās kategorijas tiesnesis.
	3. Sacensību sekretāri tiek akreditēti uz 1 gadu.
	4. Lai sekretāra sertifikāts tiktu automātiski pagarināts, ir nepieciešams veikt sacensību galvenā sekretāra pienākumus gada laikā vismaz 1 sacensībās nacionālajos čempionātos un 2 reģionālajās sacensībās.
	5. Tiem sacensību sekretāriem, kas neizpilda šajā punktā minētās prasības, sertifikāta pagarināšanai tiks dota iespēja to pagarināt, pārkārtojot sertifikācijas eksāmenu mutiski klātienē, kura laikā būs nepieciešams sniegt atbildes uz 30 eksāmena jautājumiem, uz kuriem jāatbild vismaz ar 80% pareizām atbildēm.
3. **Sekretāru semināri un eksaminācija:**
	1. LPF Tiesnešu komiteja ne retāk kā reizi gadā organizē izglītojošu semināru par jaunāko IPF noteikumos, sacensību tehniskā nodrošinājuma izmaiņām un uzlabojumiem, citām ar sacensību vadību saistītām aktualitātēm.
	2. Sekretāra eksāmenu pieņem LPF Tiesnešu komitejas apstiprināta Eksaminācijas komisija vai eksaminators – starptautiskās kategorijas tiesnesis vai tiesnešu komitejas vadītājs. Eksāmens tiek kārtots saskaņā ar Sekretāru sertifikācijas kārtības aprakstu (Pielikums Nr.1).
	3. Sekretāra eksāmens ir par maksu – **EUR 15,00** (piecpadsmit eiro 00 centi) apmērā, ja LPF nenosaka citādi.

**3.3.1.** Maksa par sertifikācijas eksāmenu ir veicama bezskaidras naudas veidā uz LPF bankas norēķinu kontu:

Latvijas Pauerliftinga federācija

Juridiskā un faktiskā adrese: Raiņa iela 3, Valmiera, LV-4201
Kontakti: tālrunis 26536984, e-pasts: lpf@sp.lv
Reģ. Nr. 40008022129, Konts LV58UNLA 0008000700508
A/S SEB banka, kods UNLALV2X

* 1. Veicot maksājumu par sertifikācijas eksāmenu uz LPF bankas norēķinu kontu, maksājuma uzdevumā jānorāda eksāmenu kārtojošā vārds, uzvārds, dzimšanas dati, LPF juridiskā biedra nosaukums.
	2. Nenokārtojot sekretāra eksāmenu, atkārtoti to var kārtot ne ātrāk kā pēc 6 mēnešiem, kura maksa ir **EUR 15,00** (piecpadsmit eiro 00 centi) apmērā.
1. **Sekretāra sertifikāta anulēšana.**
	1. Par būtiskiem profesionālās prakses, ētikas un uzvedības pārkāpumiem, kā arī citiem nozīmīgiem pārkāpumiem LPF sekretāra sertifikāts var tikt anulēts ar LPF Tiesnešu komitejas vadītāja lēmumu. Šis lēmums ir galīgs un nav pārsūdzams.
	2. Jautājumu par atkārtotu tiesneša eksāmena kārtošanu personai, kurai tiesneša sertifikāts ir bijis anulēts, ne ātrāk kā pēc 12 mēnešiem, lemj LPF valde.
2. **Citi noteikumi.**

**5.1.** Valsts čempionātus drīkst vadīt tikai sertificēti sekretāri. Latvijas Kausa posmos un zemāka līmeņa sacensībās sacensību vadītāju kvalifikācija ir sacensību organizatoru kompetencē.

**5.2.** Šis Nolikums stājas spēkā tā pieņemšanas dienā un tiek publicēti LPF oficiālajā interneta mājas lapā: <http://www.powerliftings.lv>.

Pielikums Nr.1

2018.gada 15.septembra LPF nolikumam Nr.2/18

# Sekretāru sertifikācijas kārtības apraksts

1. LPF sacensību sekretāra sertifikāta pretendents informē (LPF) Tiesnešu komitejas Eksaminācijas komisiju par savu vēlmi kārtot eksāmenu aizpildot un nosūtot pielikumā esošās formas veidlapu (e–pasts arnis@sp.lv tel. 29542423);
2. Tiek iemaksāta nauda 15 EUR apmērā LPF kontā (LV58UNLA 0008000700508, a/s SEB banka, kods UNLALV2X) ar norādi “sekretāru sertifikācija”;
3. Sacensību sekretāra amata pretendentam, savstarpēji vienojoties ar Eksaminācijas komisiju, tiek noteikts eksāmena kārtošanas laiks – jebkādas oficiālas spēka trīscīņas sacensības.
4. Sacensību sekretāra amata pretendentam eksāmens jākārto klātienē, rakstiski/datorizēti atbildot uz 30 eksāmena jautājumiem.
5. Eksāmena veikšanai tiek dots laiks 1 stunda. Eksāmena laikā pretendents ir tiesīgs izmantot IPF Tehniskos noteikumus vai citus IPF normatīvos aktus. Sekretāra amata pretendentam pareizi jāatbild uz vismaz 80% jautājumiem.
6. Sekmīgas eksāmena nokārtošanas gadījumā pretendentam nekavējoties tiek piešķirts LPF sacensību sekretāra statuss.
7. Informācija par eksaminācijas rezultātiem būs pieejama mājas lapā [www.powerliftings.lv](http://www.powerliftings.lv).

**Pieteikuma anketa LPF sacensību sekretāra sertifikācijai.**

|  |  |  |
| --- | --- | --- |
| **1.** | **Vārds Uzvārds, personas kods** |  |
| **2.** | **Telefons** |  |
| **3.** | **E–pasts** |  |
| **4.** | **Iepriekšēja pieredze****(kurās sacensībās)** |  |
|  |
| **5.** | **Pārstāvētais klubs** |  |